Мне вельмі падабаецца, калі людзі прыходзяць на кватэрнікі. На ім энергія настолькі пераплятаецца, што адчуваеш кожнага чалавека. Я не ведаю, ці даў мне Бог столькі сіл, каб выступаць у вялікіх залах. Гэта вельмі вялікая адказнасць — і духоўная, і фізічная. Няхай у мяне будзе пяць, дзесяць, пятнаццаць слухачоў, але гэта будуць людзі, якія будуць адчуваць, што яны людзі, што яны беларусы. Гэта класна, калі ў цябе 10 тысяч фанатаў, але калі яны пустыя, калі гэта проста фанцік — мне гэта не трэба.